recursal/SuperWikiNEXT-32B huggingface dataset:
**Rahnsdorf** er en ortsteil i Berlins bydel Treptow-Köpenick.

Geografi
--------

Rahnsdorf utgjør den østligste del av Berlin. Landsbykjernen (dorfanger) med kirken og det gamle skolehuset ligger ved Sprees utløp i Müggelsee.

Området er bebygget med eneboliger og landsteder og befolkningen har en relativt høy gjennomsnittsinntekt.

Historie
--------

Rahnsdorf ble grunnlag som fiskerlandsby mellom Müggelspree og Müggelsee. Den eldste skriftlige kilde hvor stedet nevnes er keiser Karl IVs Landbok fra 1375. Landsbyen brant ned til grunnen i 1872. Villaområdet Hessenwinkel ble oppført i 1890-årene og innlemmet i Rahnsdorf i 1891. Neu-Rahnsdorf ble grunnlagt som villaområde i samme periode og fra 1902 kalt Wilhelmshagen. Triglaw-broen ble oppført 1912/1913. Neu-Venedig, et laguneaktig bolig- og ferieområde ved Müggelspree ble etablert 1926. Grunnskolen kom i 1929. 

Rahnsdorf ble innlemmet i Stor-Berlin i 1920 og lå mellom 1945 og 1990 i Øst-Berlin.

Kollektivtrafikk
----------------

Rahnsdorf stasjon og Wilhelmshagen stasjon ligger langs S-Bahnlinje S3 (Schlesische Bahn). Woltersdorfer Strassenbahn går til Woltersdorf bei Berlin. Berlins sporvei linje 61 har endestasjon ved Rahnsdorf stasjon og går herfra over Friedrichshagen og Köpenick til Adlershof stasjon.

Buslinje 161 går til begge stasjoner og til endesløyfen til sporveiens linje 61.

Fergelinjen F23 og «Rofergen» F24 går på Müggelspree.

Bilder
------

* Sporvogn til Woltersdorfer StrassenbahnSporvogn til Woltersdorfer Strassenbahn
* Rofergen er pr 2012 i virksomhet, her fra 1983  Foto: Senft, GabrieleRofergen er pr 2012 i virksomhet, her fra 1983  Foto: Senft, Gabriele
* Parti fra Neu-Venedig  Foto: Alexander SavinParti fra Neu-Venedig  Foto: Alexander Savin
* Den tidligere kommunen Rahnsdorfs våpen.Den tidligere kommunen Rahnsdorfs våpen.
* Strandbad Müggelsee (1989)  Foto: Uhlemann, ThomasStrandbad Müggelsee (1989)  Foto: Uhlemann, Thomas

Våpen
-----

Den tidligere kommunen Rahnsdorf hadde eget våpen frem til 1920. Våpenet er rekonstruert og viser en strålende sol, blå sjø, fiskekasse for levende fisk (tysk: *Trumpe*) og hov, de siste som symbol på den opprinnelige hovednæring i området.

Referanser
----------

1. ↑  Berlins offisielle hjemmeside

Eksterne lenker
---------------

* (en) Berlin-Rahnsdorf – kategori av bilder, video eller lyd på Commons Rediger på Wikidata

* (en) Berlin-Rahnsdorf – galleri av bilder, video eller lyd på Commons Rediger på Wikidata
* Berlins offisielle hjemmeside

Portal: Tyskland

| * v
* d
* r
Ortsteiler i Berlins bydel Treptow-Köpenick |
| --- |
| Stadtwappen Berlin | 
* Adlershof
* Altglienicke
* Alt-Treptow
* Baumschulenweg
* Bohnsdorf
* Friedrichshagen
* Grünau
* Johannisthal
* Köpenick
* Müggelheim
* Niederschöneweide
* Oberschöneweide
* Plänterwald
* Rahnsdorf
* Schmöckwitz

 | Bezirkswappen Treptow-Köpenick |

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**DOC** (en forkortelse for *document*)) er en filendelse for tekstbehandlingsdokumenter, hovedsakelig for Microsoft Word-dokumenter. DOC er imidlertid ikke standardisert, og historisk har filendelsen .doc blitt brukt til mange forskjellige filformater, for eksempel dokumentasjon i ren tekst-format, og WordPerfect-dokumenter. Mot slutten av nittitallet ble Microsoft Words binærfil-format *de facto* standard for DOC-filendelsen.

Microsoft Words DOC-format finnes imidlertid i flere utgaver. Word-versjoner til og med Word 97 brukte et annet format enn Word 97 til 2003. I Word 2007 ble binærformatet erstattet med et nytt XML-basert Office Open XML format, som fikk filendelsen .docx.

Lenge tillot ikke Microsoft konkurrenter tilgang til deres formatspesifikasjoner, noe som gjorde det vanskelig for andre tekstbehandlingsprogrammer å støtte formatet. I dag har imidlertid flere tekstbehandlingsprogrammer støtte for formatet, for eksempel OpenOffice.org, Abiword, Lotus Notes og KWord, siden formatet nå er åpent dokumentert.

Referanser
----------

1. ↑  «Microsoft Compound Document Format» (PDF). OpenOffice.org. 7. august 2007.
«Yinzhou» har flere betydninger.
Ningbos sørlige forretningsdistrikt
Yinzhou i Ningbo
 **Yinzhou**  (kinesisk: 鄞州, pinyin:  *Yínzhōu* ) er et distrikt i Ningbo i provinsen Zhejiang i Folkerepublikken Kina.

Historie
--------

I 220 f.Kr. opprettet Qin-dynastiets første keiser, Qin Shi Huang, tre fylker ved navn **Yin** (鄞), Mao (鄮) og Juzhang (句章). De ble slått sammen til Juzhang fylke under Sui-dynastiet, som fikk navnet Mao fylke under Tang-dynastiet. Det hadde så fått sitt nåværende navn Yin senest under de fem dynastiers og ti kongedømmers periode. Byen Ningbo ble administrert av Yin fylke til etter at Folkerepublikken Kina. Da ble Yin fylke et fylke understilt Ningbo. Den 19. april 2002 ble navnet justert til Yinzhou, og ble til et distrikt. Det er et av svært få fylker som har beholdt det samme navn som det hadde før den kristne tidsregning.

Turisme
-------

* Liangzhu kulturpark (梁祝文化公园), bygt til minne om kjærlghetshistorien om Liang Shanbo og Zhu Yingtai. Historien er bygget på den kinesiske legenden Sommerfuglelskerne.
* Tiantong severdighet (天童风景名胜区) med blant annet Tiantongtempelet og Tiangtong nasjonale skogspark. Tiantongtempelet er et av de viktigste chan-buddhistiske templene i Kina. Det ble bygd omkring år 300.
* Eyuwangtempelet (阿育王寺) bygd i 232, det eneste i Kina oppkalt etter Ashoka den store.
* Dongqiansjøen (东钱湖), største naturlige innsjø i Zhejiang, på 20 kvadratkilometer.

Industri
--------

Økonomien består for det meste av seks sektorer: Lette tekstiler, tøyer, maskiner, elektronikk, bildeler og mat.

Eksterne lenker
---------------

* 鄞州区人民政府网站 Offisiell hjemmeside
* Ningbo byguide Arkivert 4. april 2006 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |
Giuseppe Penones *Idee di Pietra* 
Fridericianum i Kassel Foto: Olaf Kosinsky **dOCUMENTA (13)** var den trettende utgaven av documenta, en internasjonalt toneangivende mønstring av samtidskunst i Kassel. Utstillingen varte i 100 dager fra 9. juni til 16. september 2012, og ble åpnet av den tyske forbundspresidenten Joachim Gauck. Documenta arrangeres samme sted hvert femte år.

Leder av utstillingen i 2012 var Carolyn Christov-Bakargiev.

Ledemotiv
---------

Ledemotiv til dOCUMENTA (13) er «Sammenbrudd og gjenoppbygging» (tysk:«Zusammenbruch und Wiederaufbau», engelsk: «Collapse and Recovery»). 

Verkene som presenteres er laget av 150 kunstnere fra 55 land.
dOCUMENTA (13) omfatter bl.a. verker av de norske kunstnerne Matias Faldbakken, Toril Johannessen, Aase Texmon Rygh, Hannah Ryggen og Arne Nordheim. I tillegg er Sissel Tolaas med i ett av kunstprosjektene med sin utforskning av duft.

Norsk kulturråd bevilget 800 000 kroner i prosjektstøtte til utstillingen i 2012.

Utstillingssteder
-----------------

### I Kassel

* Fridericianum
* documenta-hallen
* Ottoneum
* Karlsaue
* Neue Galerie
* Kassel sentralstasjon
* Gloria kino
* Tidligere Elisabeth Krankenhaus (Oberste Gasse 4)
* Den tiltenkte moskebygningen (Untere Karlsstr. 14)
* Breitenau kloster
* Ulike steder i Kassel indre by

### Steder utenfor Kassel

* Kabul og Bamiyan i Afghanistan (7. juni til 19. juli 2012)
* Alexandria og Kairo i Egypt (1. til 8. juli 2012)
* Banff i Canada (2. til 15. august 2012).

Referanser
----------

1. ↑  hr-online.de Besøkt 9. juni 2012
2. ↑  documenta.de Arkivert 6. mars 2015 hos Wayback Machine. Besøkt 2. juni 2012
3. ↑  «Trådene samlet i veven». *Dagsavisen*. 30. juni 2012. «Hennes antifascistiske bilder vekker oppsikt på verdens viktigste kunstutstilling. Denne uka ble Hanna Ryggens hovedverk ferdig restaurert, etter at det havnet under ruinene 22. juli.»
4. ↑  Documenta 13's nettside Besøkt 11. juni 2012
5. ↑  aftenposten.no Besøkt 29. september 2012

Eksterne lenker
---------------

* Offisielt nettsted Rediger på Wikidata

* (en) Documenta 13 – kategori av bilder, video eller lyd på Commons Rediger på Wikidata

  

Portaler: Kunst | Tyskland

|  |  |
| --- | --- |
| Oppslagsverk/autoritetsdata | VIAF **·** GND
 |
**Pierre-Emmanuel Dalcin** (født 15. februar 1977 i Saint-Jean-de-Maurienne) er en fransk alpinist. Han har kjørt for det franske landslaget siden 1997, og i 2000 ble han fransk mester i utfor.

Han oppnådde sin første internasjonale medalje allerede som junior, da han under junior-VM 1996 tok bronse i Super-G. Han fikk sin debut i verdenscupen i januar 1998 i Kitzbühel. Det skulle ta tre år før han oppnådde sin første plassering blant de 10 fremste, og i 2007 vant han sitt første verdenscuprenn, utforrennet i Val-d’Isère.

Dalcin har to ganger deltatt i OL: I Salt Lake City 2002 ble han nummer 11 i utfor, og han fikk samme plasseringer i Torino 2006.

Referanser
----------

Eksterne lenker
---------------

* (en) Pierre-Emmanuel Dalcin – Olympedia Rediger på Wikidata

* (en) Pierre-Emmanuel Dalcin – Sports-Reference (OL-resultater – arkivert) Rediger på Wikidata

* (en) Pierre-Emmanuel Dalcin – FIS (alpint) Rediger på Wikidata

* (en) Pierre-Emmanuel Dalcin – ski-db.com Rediger på Wikidata
* Pierre-Emmanuel Dalcins fanklubb
«***Barnebruden***» er en roman av Margit Sandemo fra 1998. Originalens tittel var «*Vargens lilla lamm*». 

«Barnebruden» er en historisk roman, fra Østersjøkysten på 1400-tallet. Den omhandler Herr Svante som har fem vakre døtre. Herr Svante har et stort gods, som er truet av fattigdom på grunn av Keiserens mange kriger. Nøden står for døren, og den eneste måten han kan berge seg på, er å gifte bort døtrene mot en klekkelig medgift. Da han inviterer til gjestebud, kommer også de mystiske Strelka-brødrene, Fyrst Radagais og hans bror Prins Barim, fra det sagnomsuste Strelka-slottet, som etter sigende skulle ligge bortgjemt i en dyster trollskog. Begge brødrene får sin bruder blant Svantes døtre, den vakre Eufemia, og barnet, den 13-årige Svanehvit, som i utgangspunktet blir med som anstand for sin eldre søster. Men Svanehvit er sterk, etter å ha blitt «oppdratt som gutt» av sin far, og blir snart elsket av alle på Strelka-slottet. Slottet rommer dog en dyster hemmelighet. Folk dør på mystisk vis. Etterhvert avdekkes hemmeligheter om innavl, blodskam, mord og løgner, og Svanehvit blir raskt hovedpersonen: Barnebruden som vokser opp til en vakker kvinne. Boken er også innlemmet som bok nr. 45 i serien «*Margit Sandemos beste føljetonger*»

Utgivelser i utvalg
-------------------

* «Barnebruden», Bladkompaniet 1998, ISBN 82-509-4003-2
* «Margit Sandemos beste føljetonger nr.45», dobbeltbok, Schibsted 2008

  


|  |  |
| --- | --- |
| Oppslagsverk/autoritetsdata | OCLC
 |
**Knyken skisenter** ligger vest for Fannrem i Orkdal kommune i Trøndelag. Det består av hoppbakker, alpinanlegg, langrennsstadion, skiskytteranlegg, lysløype (asfaltert for rulleski) og turløyper. Skisenteret er eid av Orkdal IL og drives av skiavdelinga i idrettslaget. Det har siden 1996 hatt status som regionalanlegg.

Den første hoppbakken i Knyken, en 50-metersbakke, åpnet 1. februar 1930, og seinere ble det bygd flere mindre bakker. Hoppanlegget ble i perioden 2010–12 ombygd, og de gamle bakkene med størrelse K63, K40, K25 og K16 ble erstattet av nye bakker med K68, K50, K30, K20, K10 og K6. Sommeren 2012 fikk alle bakkene plastdekke, slik at de kan brukes om sommeren. Bakkerekorden i K68-bakken er 79 meter, satt av Knut Bjørnar Strøm under veteran-NM 13. april 2013.

Alpinanlegget har to skiheiser og fire nedfarter på til sammen ca. 3000 meter, samt et eget barneskitrekk. Skiskytteranlegget hadde NM i 1993. Lysløypa er ca. 5 kilometer lang, turløypenettet ca. 12 kilometer. Både hoppbakkene, alpinanlegget og skiskytteranlegget har flomlys.

Dugnadsgjengen ved Knyken skisenter ble tildelt prisen «Årets ildsjel» for 2013 på Idrettsgallaen 2014. Det hadde blitt lagt ned 115 000 dugnadstimer i løpet av fire år.

Referanser
----------

1. ↑  *Norske skiløpere*. Oslo: Skiforlaget - Erling Ranheim. 1958. s. 550.
2. ↑  Her er årets idrettsgalla-vinnere. dagbladet.no (4. januar 2014)
3. ↑  Dugnadsfolket i "Gråkaillanlegget" Orkdal IL (25. desember 2013)

Kilder
------

* Orkdal IL: Knyken Skisenter[*død lenke*] (besøkt 10. oktober 2011)
* Orkdal IL: Utbyggingen av Nye Knyken skisenter Arkivert 4. februar 2009 hos Wayback Machine. (besøkt 10. oktober 2011)
* Orkdal IL: Veteran-NM på en fantastisk aprildag! Arkivert 25. august 2019 hos Wayback Machine. (13. april 2013, besøkt 12. september 2013)
* Skisprungschanzen-Archiv: Orkdal (besøkt 10. oktober 2011)

Eksterne lenker
---------------

* Video av Knut Bjørnar Strøms bakkerekordhopp (på YouTube, 13. april 2013)

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Barnebidrag** skal betales av den av foreldrene som ikke bor sammen med barnet sitt. 

Alle foreldre er pliktige til å forsørge sine barn etter en evnevurdering. Reglene om bidragsplikten finnes i barneloven. Det er i utgangspunktet barnets foreldre som skal avtale bidragets størrelse, men dersom de ikke kommer til enighet kan hver av dem kreve at NAV fastsetter, og innkrever, bidraget.

Med virkning fra 1. oktober 2003 skal bidraget fastsettes med utgangspunkt i standardssatser for hva underholdet av barnet koster pr mnd. Denne kostnaden fordeles mellom foreldrene i samsvar med deres inntekter. Tilslutt får den som er bidragspliktig standardfradrag dersom han/hun har samvær med barnet.

Bidrag skal betales fra den måned barnet blir født og til og med den måned barnet fyller 18 år. Bidraget kan forlenges under skolegang i videregående skole.

Pr. 1. januar 2005 ble det innkrevd barnebidrag i tilsammen 123 000 saker, der 157 000 barn var involvert. Det var totalt 107 000 personer som bidragspliktige. Differansen skyldes bl.a. at i 5 600 saker er faren ukjent.

Eksterne lenker
---------------

* NAV – *Barnebidrag*

|  |  |
| --- | --- |
| Oppslagsverk/autoritetsdata | Encyclopædia Britannica **·** NDL
 |
**Setermjelt** (latin: *Astragalus alpinus*) er en plante i mjeltslekten, som tilhører erteblomstfamilien *(Fabaceae)*. Den er 10-25 cm høy, med liggende stengel og smale, små parstilte blad uten klengetråder. De blek-lilla eller blå-lilla blomstene blomstrer i juni-juli.

Setermjelt har fire populasjoner (varianter):

* **Setermjelt** (*Astragalus alpinus* var *alpinus*) – Sørlige Norden
* **Nordlig setermjelt** (*Astragalus alpinus* var *arcticus*) – Nordkalotten og Russland
* **Alpemjelt** (*Astragalus alpinus* var L.) – Alpene
* *Astragalus alpinus* – Karpatene

Setermjelt har smale, små blader som sitter parvis og er mørk grønne på oversiden, lyse grågrønne og hårete under. Ørebladene (der stilken deles eller bladstilkene er festet) er relativt brede, og 3-5 mm lange. 

Belgene er brungrønne og hårete med svarte hår. De er litt klumpete og kan ha en bøyd, kort brodd ytterst.

Arten skilles fra en rekke vikker ved at setermjelt har blomstene i en klase av stort antall – 12-25 blomster i alt. Den skilles fra blåmjelt ved at sistnevnte har atskillig større blader og øreblader, samt enda mer blå blomster.

Utbredelse
----------

Setermjelt vokser på tørr grunn med sand, grus eller i humusjord. Den trives på blomsterenger i fjellet, langs veikanter, eller langs elvebredder og sandbakker og skrenter.

Den er utbredt i fjellet og i innlandet i Sør-Norge, men i Nord-Norge nord for Trøndelag går den også ut til kysten.

I Norden lever den spredt i Sverige fra Dalarne og nordover, og i Finland både i sørøst og i nord. Arten vokser også i høylandsstrøk i Alpene og i Karpatene.

Referanser
----------

1. ↑  Lennart Stenberg (red.), Steinar Moen (norsk red.), *Gyldendals Store nordiske Flora*, 2003 (Oslo 2007), side 338
2. ↑  Lennart Stenberg (red.), Steinar Moen (norsk red.), *Gyldendals Store nordiske Flora*, 2003 (Oslo 2007), side 338

Eksterne lenker
---------------

* (en) *Setermjelt* i Encyclopedia of Life Rediger på Wikidata

* (en) *Setermjelt* i Global Biodiversity Information Facility Rediger på Wikidata

* (no) *Setermjelt* hos Artsdatabanken Rediger på Wikidata

* (sv) *Setermjelt* hos Dyntaxa Rediger på Wikidata

* (en) *Setermjelt* hos ITIS Rediger på Wikidata

* (en) *Setermjelt* hos NCBI Rediger på Wikidata

* (en) *Setermjelt* hos The International Plant Names Index Rediger på Wikidata

* (en) *Setermjelt* hos Tropicos Rediger på Wikidata

* (en) *Kategori:Astragalus alpinus* – bilder, video eller lyd på Wikimedia Commons Rediger på Wikidata

* (en) *Astragalus alpinus* – galleri av bilder, video eller lyd på Wikimedia Commons Rediger på Wikidata

* *Astragalus alpinus* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
**Barne-, ungdoms- og familieetaten** (**Bufetat**) er en norsk statlig etat under Barne- og familiedepartementet. Etaten har oppgaver innenfor barnevern, familievern, adopsjon og ungdomsinformasjon. Bufetat ble opprettet 1. januar 2004, og er organisert i fem regioner. Barne-, ungdoms- og familiedirektoratet (Bufdir) leder etatens virksomhet.

Regjeringen la i oktober 2002 fram forslag om at oppgaver fylkeskommunen hadde ansvaret for innen barnevern og familievern skulle overføres til staten. Hovedbegrunnelsen for dette var endrede rammebetingelser. Som følge av dette vedtaket ble Barne-, ungdoms- og familieetaten (Bufetat) opprettet i 2004. Staten overtok da formelt ansvaret for barnevernet og familievernet fra fylkeskommunene.

Se også
-------

* Barne-, ungdoms- og familiedirektoratet (Bufdir)
* Barnevern i Norge
* Barnevernloven
* Familievern

Referanser
----------

1. ↑  Barnevernloven § 2-2 *Statlige barnevernmyndigheters organisatoriske inndeling*
2. ↑  Innstilling fra familie-, kultur- og administrasjonskomiteen om opprettelse av Bufetat
3. ↑  Stortingets vedtak om opprettelse av Bufetat

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata
* «Familie og oppvekst» på Bufdir.no
* «Fosterhjem» på Bufdir.no
* «Barnevern» på Bufdir.no
* Ung.no

|  |  |
| --- | --- |
| Oppslagsverk/autoritetsdata | Store norske leksikon **·** Forvaltningsdatabasen
 |
**Fritz Bartholomae** (født 29. oktober 1886, død 12. september 1915) var en tysk roer som deltok i de olympiske leker 1912 i Stockholm.

Bartholomae vant en olympisk bronsemedalje i roing under OL 1912 i Stockholm. Han var med på den tyske båten, med mannskap fra roklubben *Berliner Ruderverein von 1876*, som kom på tredjeplass i rokonkurransen for åttere. De tapte semifinalen til den britiske båten med mannskap fra *Leander Club* som siden vant finalen over *New College* en annen britisk åtter.

Totalt deltok elleve båter fra åtte nasjoner og konkurransen ble avholdt i perioden 17 til 19. juli 1912. Deltakerne på *Berlins* åtter var Otto Liebing, Max Bröske, Max Vetter, Willi Bartholomae, Fritz Bartholomae, Werner Dehn, Rudolf Reichelt, Hans Matthiae og Kurt Runge som styrmann.

OL-medaljer
-----------

* OL 1912 Sveriges flagg Stockholm - Bronse Bronse i roing, åtter Keiserriket Tysklands flagg Tyskland

Referanser
----------

1. 1 2   sports-reference.com, «Fritz Bartholomae», Sports-Reference.com olympisk utøver-ID ba/fritz-bartholomae-1, besøkt 31. januar 2020[Hentet fra Wikidata]

Eksterne lenker
---------------

* (en) Fritz Bartholomae – Olympics.com Rediger på Wikidata

* (en) Fritz Bartholomae – Olympic.org Rediger på Wikidata

* (en) Fritz Bartholomae – Olympedia Rediger på Wikidata

* (en) Fritz Bartholomae – Sports-Reference (OL-resultater – arkivert) Rediger på Wikidata

* (en) Fritz Bartholomae – FISA Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Angelina Camilla Jensen** (født 23. mai 1973) er en dansk curlingspiller som har vunnet medaljer i både VM og junior-VM.

Angelina Jensen deltok seks ganger i junior-VM i perioden 1989–1994 og vant bronsemedalje to ganger. Den første medaljen vant hun i 1993, hvor hun spilte treer på Dorthe Holms lag. Året etter vant hun igjen bronse – denne gang som skip på sitt eget lag.

Angelina Jensen debuterte i VM i 1994, hvor hun spilte treer på Helena Blach Lavrsens lag, som endte på 9.-plass. Etter dette skulle det gå tolv år før Angelina igjen kvalifiserte seg til VM. Hun returnerte i 2006, hvor hun kastet første sten og var skip for et lag som endte på 6.-plass. Hun måtte imidlertid forlate mesterskapet før det var over fordi hun aborterte under turneringen. I 2007 var hun til gjengjeld tilbake i toppform og ledet laget sitt til sølvmeldalje i VM i Aomori, Japan, hvor laget tapte 8-4 for Canada i finalen.

Etter to deltagelser ved EM i curling er Angelinas beste resultat en syvendeplass i 2006.

Referanser
----------

Eksterne lenker
---------------

* (en) Angelina Jensen – Olympedia Rediger på Wikidata

* (en) Angelina Jensen – Sports-Reference (OL-resultater – arkivert) Rediger på Wikidata

* (en) Angelina Jensen – World Curling Tour Rediger på Wikidata

* (en) Angelina Jensen – World Curling Federation Rediger på Wikidata

Portal: Danmark
**Fritz «Itze» Gunst** (født 22. september 1908, død 9. november 1992) var en tysk vannpolospiller som deltok i flere olympiske leker, 1928 i Amsterdam, 1932 i Los Angeles og 1936 i Berlin.

Gunst ble olympisk mester i vannpolo under OL 1928 i Amsterdam. Han var med på det tyske laget som vant vannpoloturneringen. Det var fjorten nasjoner som stilte lag. Tyskland slo Belgia med 5-2 i finalen etter forlengning. De andre spillerne på det tyske laget var Erich Rademacher, Emil Benecke, Otto Cordes, Karl Bähre, Joachim Rademacher, Max Amann og Johannes Blank. Gunst spilte alle tre kampene og han scoret ett mål. 

Fire år senere, under OL 1932 i Los Angeles spilte han på tyske laget som kom på andreplass i vannpolo bak Ungarn. Gunst spilte alle fire kampene. Han var også med på det tyske vannpololaget som tok sølv under OL 1936 i Berlin.

OL-medaljer
-----------

* 1928 Nederlands flagg Amsterdam - Gull **Gull** i vannpolo, (Tyskland)
* 1932 USAs flagg Los Angeles - Sølv Sølv i vannpolo, (Tyskland)
* 1936 Nazi-Tysklands flagg Berlin - Sølv Sølv i vannpolo, (Tyskland)

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]

Eksterne lenker
---------------

* (de) Fritz Gunst – Munzinger Sportsarchiv Rediger på Wikidata

* (en) Fritz Gunst – Olympics.com Rediger på Wikidata

* (en) Fritz Gunst – Olympic.org Rediger på Wikidata

* (en) Fritz Gunst – Olympedia Rediger på Wikidata

* (en) Fritz Gunst – Sports-Reference (OL-resultater – arkivert) Rediger på Wikidata

* (en) Fritz Gunst – databaseOlympics.com (arkivert) Rediger på Wikidata

* (en) Fritz Gunst – Swimming Hall of Fame Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** Munzinger (sport)
 |
Betsaida
**Betsaida** (hebraisk : בית צידה, *bet sajda*, «fiskerhus» eller lignende), også kjent som **Julias**, var en liten fiskerlandsby ved Genesaretsjøens nordre bredd. Stedet kjennes som hjemsted for apostlene Peter, Andreas og Filip. I skrifter ca år 400 har for eksempel Chrysostomos og Hieronymus fremholdt Bethsaida som stede der også apostlene Jakob og Johannes stammer fra. 

Byen omtales flere steder i Det Nye Testamente: Matt 11,21, Mark 6,45, Mark 8,22, Mark 8,26, Luk 9,10, Joh 1,44, Joh 12,21.

Ruiner fra oldtiden ble oppdaget ved en utgravning av høyden Et-Tel i 1987. Senere er et annet sted også blitt utgravd, El-Araj i nærheten av Et-Tel, og det er noen som finner dette også som mulig sted for Bethsaida. Begge steder er på israelskokkupert område som tilhører guvernementet Quneitra men som vært okkupert av Israel siden 1967, og annektert av samme land siden 1981 (Golanloven som imidlertid ikke bruker ordet «annektering»), noe som ikke er anerkjent av det internasjonale samfunnet.

Tilgang til Betsaida er i praksis bare mulig fra israelsk side.

Eksterne lenker
---------------

(en) Bethsaida – kategori av bilder, video eller lyd på Commons

Referanser
----------

1. ↑  (Joh 1,44)
2. ↑  Rainer Metzner: Die Prominenten im Neuen Testament. Ein prosopographischer Kommentar. Vandenhoeck & Ruprecht GmbH & Co. KG, Göttingen 2015, ISBN 978-3-525-53967-5, S. 233.
3. ↑  Heinz-Wolfgang Kuhn: Betsaida/Bethsaida - Julias (et-Tell). Die ersten 25 Jahre der Ausgrabung (1987–2011). Vandenhoeck & Ruprecht GmbH & Co. KG, Göttingen 2015, ISBN 978-3-525-54025-1, s. 154.
4. ↑  «THE GOLAN HEIGHTS ANNEXED BY ISRAEL IN AN ABRUPT MOVE». *www.nytimes.com*. Besøkt 22. mai 2017.
**Noxon Cliff** er en øst-vestgående klippe ved sørenden av Flint Ridge i Asgard Range i Victoria Land. Klippen ligger på nordsiden av Commonwealthbreen hvor den stiger 50 til 150 meter over isbreen. Den ble navngitt av Advisory Committee on Antarctic Names (US-ACAN) (1997) etter John F. Noxon, som benyttetet synlige spektroskopene for målinger av sporgasser i stratosfæren, som f.eks. nitrogenoksid. I 1975 begynte han å måle nitrogedioksid som en funksjon av breddegrad og oppdaget at det var en kraftig minke over den arktiske luften, sammenliknet med verdiene ved lavere breddegrader. Dette uventede fenomenetet, som fikk implikasjoner for den senere forskningen på ozonhullet ble kjent som «Noxon cliff». I 1978 seilte Noxon med RV «Hero» fra Ushuaia, og fikk raskt bekreftet at en «klippe» i nitrogenoksiden også finnes i atmosfæren over Antarktis.

Kilder
------

* Denne artikkelen inneholder stoff som er offentlig eiendom fra United States Geological Survey-artikkelen  «Noxon Cliff» (innhold fra Geographic Names Information System).

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |
**Håkan Malmström** (født 16. juli 1977) er en svensk fotballspiller som for øyeblikket spiller for IK Brage. Han regnes som en kreativ, teknisk og målfarlig forsvarsspiller med posisjon i midtforsvaret eller som høyreback, og har spilt seriefotball for flere svenske klubber og Hamarkameratene i Norge før han kom til IK Brage.

Fotballkarrieren
----------------

Hos IF Brommapojkarna skåret han totalt 18 mål på 107 kamper. Han var også kaptein i den siste sesongen hvor laget til slutt rykket ned fra Allsvenskan til Superettan. Han var regnet som en av lagets beste spillere da ingen andre på Brommapojkarnas lag hadde flere poeng enn ham på spillerbørsen hos Aftonbladet. Før perioden i Brommapojkarna spilte Malmström for Segeltorps IF, IFK Stockholm, Spårvägens FF og Vasalunds IF.

### Hamarkameratene

Malmström kom vederlagsfritt til Hamarklubben fra svenske IF Brommapojkarna den 13. desember 2007, og skrev under på en treårskontrakt etter å ha prøvespilt i to kamper for Ham-Kam. Under prøvespillingen for Ham-Kam overbeviste han landsmannen Markus Ringberg såpass at sistnevnte anbefalte klubben å hente ham.

Han debuterte for Hamarkameratene mot Fredrikstad den 4. mai 2008, og fikk to kamper til før han ble skadet tidlig på sommeren og gikk glipp av hele høstsesongen. Malmström ble klar igjen for spill i begynnelsen av mars 2009 og spilte flere kamper både som midtstopper og back i den påfølgende sesongen.

Referanser
----------

1. ↑  Hamar Arbeiderblad.no – Har ferdigheter som vi mangler[*død lenke*] (Publisert 14. desember 2007)
2. ↑  HamKam.no – Malmström klar for HamKam Arkivert 31. desember 2007 hos Wayback Machine. (Publisert 13. desember 2007)
3. ↑  Fotbolldirekt.com – BP-kapten klar för spel i Norge[*død lenke*] (Publisert 13. desember 2007)
4. ↑  Hamar Arbeiderblad.no – Vi bør hente Håkan[*død lenke*] (Publisert 23. november 2007)

Eksterne lenker
---------------

* (en) Håkan Malmström – Transfermarkt Rediger på Wikidata

* (sv) Håkan Malmström – Sveriges fotballforbund Rediger på Wikidata

* (en) Håkan Malmström – FBref Rediger på Wikidata
* HamKam.no – Malmströms spillerpresentasjon
| Medaljeoversikt |
| --- |
| Konkurrerte for Norges flagg |
|  i langrenn: |
| Langrenn U23-Verdensmesterskap |
| Gull | 2010 Hinterzarten | Sprint fristil |
| Sølv | 2010 Hinterzarten | 30 km jaktstart |
|  Norgesmesterskapet på ski |
| Gull | 2012 Voss | 3 x 10 km stafett |
| Gull | 2013 Hamar | 3 x 10 km stafett |

**Ole-Marius Bach** (født 7. mai 1988) er en norsk tidligere langrennsløper.

Han startet sin langrennskarriere for Kolvereid IL. I 2002-03 sesongen Byttet han klubb til Inderøy IL. Etter et opphold i Byåsen IL og Leksvik IL meldte Ole-Marius overgang til Henning Skilag foran sesongen 2015/2016. 

I januar 2010 ble han verdensmester på sprint under U23-VM på ski i Hinterzarten i Tyskland. I samme mesterskap fikk han sølv på 30 km skiathlom (15 km klassisk + 15 km fristil). 

På nasjonalt nivå har han som juniorløper en 3.-plass 15 km fristil fra Junior NM Steinkjer 2006 & 3.-plass stafett Junior NM Stokke 2008.

Seniornivå har han bronse fra 30 km dobbel jaktstart (15 km klassisk + 15 km fristil) ved NM 2009. Ved NM 2011 var han med på Byåsens stafettlag som kom på fjerdeplass på 3 x 10 km stafett. 

I 2012 tok Ole-Marius sin første NM-gull, da i stafett for førstelaget til Byåsen. Han fikk også en 4.-plass i 30 km skiathlon i Norgesmesterskapet på ski 2012.

Referanser
----------

1. ↑  «Arkivert kopi». Arkivert fra originalen 5. september 2016. Besøkt 3. september 2016.

Eksterne lenker
---------------

* (en) Ole-Marius Bach – FIS (langrenn) Rediger på Wikidata
* Profil hos Team Trøndelag[*død lenke*]
* Profil hos Team Veidekke Arkivert 17. mars 2012 hos Wayback Machine.
* Team Manpower
* Ole-Marius Bach Hjemmeside
**Øyvind Eikre** (født 14. januar 1968 i Oslo) er en norsk musiker, sanger, gitarist, bassist og låtskriver. Han er kjent som vokalist og gitarist i dansebandet Vestnorge. Han flyttet fra Oslo til Hemsedal i 1974. Begynte å spille til dans som 11 åring sammen med faren og broren. Har spilt i mange forskjellige band opp gjennom årene som bl.a. The Snickers, Happy Boys og Moonlight Shadows. Sistnevnte spilte på Dansebandfestivalen i 2002. Siden 1994 har han spilt med Frode Røysi som sammen dannet To Halve som har slitt lisser og brent såler i 14 år. Har i tillegg vært med som studiomusiker på fire CD-innspillinger med Heksedal Barnegospel som bassist.

Diskografi
----------

### Vestnorge

* *Hva som helst for deg* (2008)
* *Lørdagskveld* (2012)

Singler
* *9.999.999 tårer* (2008)

### Hemsedal Barnegospel

* *Syng av glede* (1998)
* *Vennskap* (2002)

### Andre deltagelser

* Diverse artister: *Dansefestivalen Sel 2007* (2007)
* Diverse artister: *På dansefot 9* (2008)
* Diverse artister: *Dansefestivalen Sel 2009* (2009)
* Diverse artister: *Våre vakreste duetter* (2010)

|  |  |
| --- | --- |
| Oppslagsverk/autoritetsdata | VIAF
 |
**Alexander Elsdon Maunder** (født 3. februar 1861, død 2. februar 1932) var en britisk skytter som deltok i de olympiske leker 1908 i London og 1912 i Stockholm.

Maunder ble olympisk mester i skyting under OL 1908 i London. Han var med på det britiske laget som vant lagskytingen i trap med 407 poeng foran Canada med 405. De andre på laget var Charles Palmer, James Pike, John Postans, Frank Moore og Peter Easte. Det var sju lag med seks mann på hvert som deltok i konkurransen som ble gjennomført 10. og 11. juli 1908. Maunder skjøt 83 poeng som var det beste resultatet på det britiske laget. I den individuelle skytingen i trap kom han på tredjeplass.

Fire år senere, under OL 1912 i Stockholm, vant han en sølvmedalje i lagskyting. Han var med på det britiske laget som kom på andreplass i trap med 511 poeng bak USA med 532. De andre på laget var William Grosvenor, John Butt, Harold Humby, Charles Palmer og George Whitaker. Maunder skjøt totalt 89 poeng som var det nest beste resultatet på det britiske laget. Han kom på 45.-plass i den individuelle trapkonkurransen.

OL-medaljer
-----------

* 1908 Storbritannias flagg London – Gull **Gull** i skyting, trap lagskyting (Storbritannia)
* 1912 Sveriges flagg Stockholm – Sølv Sølv i skyting, trap lagskyting (Storbritannia)
* 1908 Storbritannias flagg London – Bronse Bronse i skyting, trap

Referanser
----------

1. ↑   sports-reference.com, www.sports-reference.com, besøkt 20. januar 2016[Hentet fra Wikidata]

Eksterne lenker
---------------

* (en) Alexander Maunder – Olympedia Rediger på Wikidata

* (en) Alexander Maunder – Sports-Reference (OL-resultater – arkivert) Rediger på Wikidata

* (en) Alexander Maunder – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Constructive solid geometry (CSG)** er en teknikk som brukes for å lage 3D-modeller ved å sette sammen komplekse overflater og former med boolske operasjoner. Ofte vil modeller laget med CSG kunne se svært kompliserte ut, men egentlig bare bestå av kombinasjoner av enklere basisformer.

Et alternativ til CSG kan være å bruke polygonbaserte modeller.

Virkemåte
---------

De enkleste former for faste objekter kalles primitiver. Dette kan for eksempel være sylindere, prismer, pyramider, kuler og kjegler. Mengden primitiver vil avhenge av hva slags programvare man bruker. Noen programmer tillater CSG på kurvede objekter, mens andre ikke har slik funksjonalitet.

Det sies at et objekt er **konstruert** med primitiver ved hjelp av ulike **operasjoner**. Disse operasjonene er typisk de boolske settoperasjonene: union, snitt, differanse, samt geometriske transformasjoner.

Et primitiv kan typisk beskrives med en funksjon som tar inn et antall parametere; for eksempel kan en kule beskrives med koordinatene til sitt senterpunkt, og en radius.

Bruk av CSG
-----------

CSG har flere praktiske bruksområder. Spill- og grafikkmotorer som Quake-motoren og Unreal-motoren bruker CSG. CSG er også brukt i nesten all DAK-programvare. CSG er populært fordi det lar modellereren lage svært komplekse modeller ved hjelp av enkle operasjoner og grunnformer.

En av fordelene til CSG er at det er enkelt å garantere at modellene man lager er faste, eller vanntette, hvis alle grunnformene også er vanntette. Dette kan være en svært viktig egenskap når modellene skal brukes innenfor til produksjon av maskindeler og lignende.

En annen nyttig egenskap er at man enkelt kan sjekke om et punkt er inni eller utenfor objekter laget med CSG. Et punkt kan ganske enkelt sjekkes mot de underliggende primitivene, og de boolske operasjonene utført på disse. Denne egenskapen kan blant annet utnyttes ved bruk av ray tracing.

Referanser
----------

1. 1 2 3  Foley, James D. (1996), «12.7 Constructive Solid Geometry», *Computer Graphics: Principles and Practice*, Addison-Wesley Professional, ss. 557–558, ISBN 9780201848403,  .
2. 1 2  Bloomenthal, Jules; Bajaj, Chandrajit (1997), «5.2.5 Intersection with CSG Trees», *Introduction to Implicit Surfaces*, Morgan Kaufmann, ss. 178–180, ISBN 9781558602335,  .
3. ↑  van Rossen, Sander; Baranowski, Matthew (2011), «Real-time constructive solid geometry», i: Ansari, Marwan, *Game Development Tools*, CRC Press, ss. 79–96, ISBN 9781439867723,  .
4. 1 2  Glassner, Andrew S. (1989), *An Introduction to Ray Tracing*, Morgan Kaufmann, s. 80, ISBN 9780122861604,  .
**Hilde Marstrander** (født 8. desember 1968) er en norsk kunstner, journalist, og illustratør. 

Hun er utdannet innenfor tekstil, søm og klesdesign fra Oslo, Stockholm, London og Paris. Hun tok senere malerilinjen på Einar Granums Kunstfagskole i Oslo, og siden samtidskunst på Kunstakademiet i Tromsø (Norges Arktiske Universitet) og Parsons School of Design  i New York.

Marstrander har vært programleder i ZTV og TV3, moteredaktør i ELLE og sjefredaktør i SNITT – magasin for visuell kommunikasjon i årene 2006-2011. Magsinet vant Fagpresseprisen for design i 2008. Marstrander har sittet i en rekke juryer, for blant annet fotografiske, reklame- og designkonkurranser og kom selv til topps i blant annet Dagbladets Tegneseriekonkurranse, Dagbladets Karikaturkonkurranse og som Årets Motejournalist. I årene 1998–2009 var hun bandleder og låtskriver i western-swing bandet Chicas del Coro. Hun skriver i dag (2017) kunstkritikk for Kunsthåndverk og Ny Tid. 

Marstrander har stilt ut i Norge, Tyskland, England, Thailand og USA og er medlem av Norske Kunsthåndverkere.

Diskografi
----------

### Chicas del Coro

* *Greatest Hits* (2002)
* *Seven Days on the Road* (2003)

Singler
* *Men Men Men* (2009)

### Deltar på

* Vidar Busk & His True Believers: *Stompin Our Feet With Joy* (1997)
* Vidar Busk & His True Believers: *I Came Here To Rock* (1998)
* Vidar Busk & His True Believers: *Atomic Swing* (1999)
* Vidar Busk: *Drive On* (2001)
* Vidar Busk: *Venus Texas* (2001)
* By:Larm: *By:Larm Live Kristiansand 07.03–10.03 2002* (2002)
* Melodi Grand Prix: *Melodi Grand Prix 2009* (2009)
* Vidar Busk: *Tung ørn flyr lavt – Best of Busk* (2016)

Eksterne lenker
---------------

* Hjemmeside
Knud Bergsliens gruppeportrett av de ni eierne av Hallabolaget, malt i 1901.
**Hallabolaget**, egentlig **Halla Aktiebolag**, var en norsk-finsk skogbruksselskap, etablert i 1875 av ni skogeiere fra Elverum for å drive virksomhet i og rundt Kotka. Selskapet omfattet etterhvert store skogeiendommer og 5 sagbruk. Det drev fram til 1916, da virksomheten ble solgt til det finske Kymmene Aktiebolag.

De ni eierne var Hans Peter Rogstad, Helge Væringsaasen, Ole Rogstad, Helge Berger, Gunder Sætersmoen, Ole Møystad, Per Rogstad, Carsten Sæthren og Henrik Opsahl. De tilhørte samme generasjon av storbønder og samfunnsstøtter i Elverum; fire av dem var ordførere i perioden 1879–1893. Væringsaasen, Berger og Sætersmoen var søskenbarn, mens brødrene Rogstad var svogere til Væringsaasen og Berger.

Referanser
----------

1. ↑  Ottar Evensen. «Hallabolaget». *Alfarheim : årbok for Elverum*; nr. 26 (2013)
2. ↑  Werner-Hansen, Georg (1970). *Nordmenn i østerled*. Landbruksforlaget. s. 66-74.
3. ↑  Koren, Claus J. (1994). *11 beretninger fra skogindustriens historie*. [Oslo]: Selvig Publ. s. 33.
4. ↑  Halberg, Paul Tage (1999). *Bjelker i Bygde-Norge*. Glommen skogeierforening. s. 61-63. ISBN 8299503108.
5. ↑  Magne Rugsveen (red.). *Skog og plank i øst*. Norsk skogbruksmuseum, 2005. 61 sider. ISBN 8290660278
6. ↑  Halla Aktiebolag; arkivportalen.no
7. ↑  Terje Thronæs. Helge Væringsaasen - Østerdalsbonde og verdensborger  Arkivert 25. oktober 2018 hos Wayback Machine.. Utgitt av Elverum kommune, 2017
**María Isabel Carvajal Quesada** (født 15. januar 1887 i San José, død 14. mai 1949 i Mexico), bedre kjent under pseudonymet **Carmen Lyra**, var ei costaricansk forfatterinne, pedagog og kommunistpolitiker. Hun kritiserte blant annet fruktkompanienes dominans i landet. I 1948 ble hun tvunget til politisk asyl i Mexico etter den costaricanske borgerkrigen.

Hun ble tildelt tittelen *Benemérita de la Cultura Nacional* i 1976. Hun er avbilda på 20 000-colones-seddelen som ble satt i sirkulasjon i 2010.

Egentlig heter hun María Isabel Carvajal Quesada, og hun var en costaricansk forfatter, pedagog og politiker. Hun regnes som grunnlegger av sosial realistisk fortelling i Costa Rica, hvor innsatsen hennes har vært viktig for de latinamerikanske kvinnene.

Carmen Lyra vokste opp i San José, og hun ble lærer på Colegio Superior de Señoritas i 1904. Etter det underviste hun på skoler både på landet og i byen. Samtidig skrev hun barnebøker og teaterstykker. 

I 1912 var hun en av grunnleggerne av den første avisen til for barn i Costa Rica som heter San Selerín. Noen år senere (1919) deltok hun i en manifestasjon mot Tinocos diktatur.

I 1920 skrev hun Cuentos de Mi Tía Panchita som er den meste kjente boken hennes. Fremdeles er bøkene hennes en viktig del av costarikansk kultur. Barneaktivitetene i Costa Ricas største fornøyelsespark er inspirert av tegnene fra bøkene hennes.

Samtidig vant hun et stipend og reiste til Europa (Frankrike, Italia og Storbritannia), hvor hun studerte førskoleundervisning. Der lærte hun om montessoripedagogikk. Den inspirerte henne til å grunnlegge en barnehage i Costa Rica for fattige barn (1926).

Carmen Lyra begynte å delta i kommunistpartiet. I denne perioden opprettet hun en fagforening for kvinner og deltok i etableringen av en organisasjon for kvinner som alle var lærere. På grunn av sine politiske ideer, mistet hun jobben sin. Imidlertid stoppet ikke dette henne. Hun underviste politikere, forfattere og unge mennesker i hjemmet sitt, inntil hun ble forvist etter borgerkrigen i Costa Rica (1948).

Eksil var veldig vanskelig for henne. I 1949 døde hun i Mexico. Helst ville hun dø i sitt hjemland. Etter noen dager ble kroppen hennes sendt til Costa Rica der hun ble begravd i San José.

Nå er ansiktet hennes i de costaricanske pengesedlene. En av de viktigste litteraturprisene i landet bærer navnet hennes, og hun ble en av de mest innflytelsesrike kvinnene i Costa Ricas historie.

Carmen Lyra var en kontroversiell person. Hun er mest kjent for barnebøkene sine som er en viktig del av costaricansk kultur, men hun kjempet også for at kvinner kunne har muligheter i Costa Rica i en tid da det ikke var vanlig.

Bøker
-----

* *En una silla de ruedas* (1918)
* *Cuentos de mi tía Panchita* (1920) – pocketversjon (2000) Editorial Costa Rica, ISBN 9977-23-135-4

Referanser
----------

1. ↑   La Nación, www.nacion.com, besøkt 2. januar 2019[Hentet fra Wikidata]

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** BNE
 |
***«For meg finns ingen kjærlighet»*** er en roman av Margit Sandemo fra 1982. Originalens tittel er **«För mig fins ingen kärlek».** Den gikk først som roman i de nordiske utgavene av ukebladet Hjemmet. Romanen omhandler Ellen Ingsvik, som er gift med en narkotikahandler. Da hun avslører ham og hans nettverk, blir hun jaget av hovedmennene bak ham. Ellen flykter og tar navnet Gerd Hansen. Hun var i utgangspunktet en kjent kunstner innen vevnad, men må legge denne karrieren på hyllen. Mange år etter denne hendelsen, innhenter fortiden Ellen. Hun rømmer til Island med en venninne og to fra politiet, som skal beskytte henne, men Svarten, som hovedmannen bak narkonettverket heter, er på vei til Island han og, med det formål å drepe Ellen. Hun på sin side opplever også kjærligheten på Island. Romanen ble i 1983 utgitt som bok nr 14 i serien «**Margit Sandemos beste føljetonger**».

Utgivelser i utvalg
-------------------

* «Margit Sandemos beste føljetonger nr 14», Bladkompaniet 1983 ISBN 82-509-1259-4
* «Margit Sandemos beste dobbeltbok», Schibsted 2005

Kilder
------

* «Kjære Margit», Bladkompaniet 1994
Tørrdis i Kuala Lumpur, Malaysia i august 2005
**Tørrdis** eller **ølrøyk** er et værfenomen i atmosfæren der støv, røyk og andre partikler fører til dårligere sikt i fravær av vanndamp. Den oppstår når støv- og røykpartikler samler seg opp i relativt tørr luft. I værsituasjoner der disse partiklene ikke sprer seg, kan konsentrasjonen bli så stor at de utgjør en helsefare. Tett tørrdis forårsaket av industriell forurensning blir også kalt smog.

Kilder for tørrdispartikler er trafikk, industri, skogbranner og andre branner, jordbruk, samt sand f.eks. fra Sahara som med vinden bæres til Sør-Europa og Kanariøyene.

Tørrdis har ofte en brunaktig farge, mens tåkedis, som består av vanndråper i luften, er mer blågråaktig. Mens tørrdis oppstår i relativt tørr luft, dannes tåkedis i fuktig luft der tørrdispartiklene til og med kan opptre som kondensasjonskjerner for tåkedisdråpene.

Tørrdis i Sørøst-Asia
---------------------

Sentrum av Singapore 7. oktober 2006, rammet av tørrdis fra skogbranner på Sumatra.
Tørrdis er et vanlig problem i Sørøst-Asia på grunn av skogbranner i Indonesia, og da særlig Sumatra og Kalimantan. Disse brannene fører med seg røyk til Brunei, Indonesia, Filippinene, Malaysia, Singapore, Thailand og av og til Guam og Saipan. De økonomiske tapene på grunn av slike branner ble i 1997 estimert til 50-60 milliarder kroner. Dette inkluderer skader på jordbruk, skogsområder, landområder, helse, transport, turisme og andre områder. I oktober 2006 ble Malaysia, Singapore og Malakkastredet rammet av tørrdis på grunn av branner i Indonesia. Sørvestlig vind blåste røyken over Malakkastredet.

Som følge av dette har Association of Southeast Asian Nations (ASEAN) dannet en avtale kalt Regional Haze Action Plan (RHAP) for å varsle og overvåke branner i området.

Se også
-------

* Smog
* Dis
* Tåkedis

Eksterne lenker
---------------

* (en) Haze – kategori av bilder, video eller lyd på Commons Rediger på Wikidata

* (en) Haze – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia
 |
**William D. F. Leushner** (født 27. november 1863 i Ontario i Canada død 25. oktober 1935 i Buffalo, New York) var en amerikansk skytter som deltok i de olympiske leker 1908 i London og 1912 i Stockholm.

Leushner ble olympisk mester i skyting under OL 1908 i London. Han var med på det amerikanske laget som vant lagskytingen med armégevær med 2531 poeng foran Storbritannia med 2497. De andre på laget var William Martin, Charles Winder, Ivan Eastman, Kellogg Casey og Charles Benedict. Det var åtte lag med seks mann på hvert som deltok i kunkurransen som ble gjennomført 10. og 11. juli. 
Hver skytter skjøt 90 skudd, 15 skudd på hver av avstandene 200, 500, 600, 800, 900, og 1000 yards på en femdelt skive. Leushner skjøt totalt 430 poeng, samme som William Martin, som var de beste resultatene på det amerikanske laget. Fire år senere, under OL 1912 i Stockholm, vant han tre medaljer, en sølv og to bronsemedaljer, alle i lagskyting.

OL-medaljer
-----------

* 1908 Storbritannias flagg London – Gull **Gull** i skyting, armégevær lagskyting (USA)
* 1912 Sveriges flagg Stockholm – Sølv Sølv i skyting, 100 meter løpende hjort, enkeltskudd, lagskyting (USA)
* 1912 Sveriges flagg Stockholm – Bronse Bronse i skyting, 25 meter rifle, bevegelig mål, lagskyting (USA)
* 1912 Sveriges flagg Stockholm – Bronse Bronse i skyting, 50 meter rifle, lagskyting (USA)

Referanser
----------

1. ↑   sports-reference.com, www.sports-reference.com, besøkt 20. januar 2016[Hentet fra Wikidata]

Eksterne lenker
---------------

* (en) William Leushner – Olympedia Rediger på Wikidata

* (en) William Leushner – Sports-Reference (OL-resultater – arkivert) Rediger på Wikidata

* (en) William Leushner – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |